techiaith/cofnodycynulliad_en-cy huggingface dataset:
English: The Home Secretary, speaking at the Conservative conference today, outlined plans to prevent people moving freely around the United Kingdom if their intention is to take part in a protest. If you do not believe in a checkpoint society, I'm sure you will join us in opposing such a draconian law.
Welsh: Amlinellodd yr Ysgrifennydd Cartref, wrth siarad yng nghynhadledd y Ceidwadwyr heddiw, gynlluniau i atal pobl rhag symud yn rhydd o amgylch y Deyrnas Unedig os mai eu bwriad yw cymryd rhan mewn protest. Os nad ydych chi'n credu mewn cymdeithas reolfa, rwy'n siŵr y byddwch chi'n ymuno â ni i wrthwynebu cyfraith mor ddidostur.
English: It was my mistake not to call the Chair of the Legislation, Justice and Constitution Committee to contribute before the party representatives. So, I call on the Chair now, and then I'll come to Plaid Cymru next. Huw Irranca-Davies.
Welsh: Fy nghamgymeriad i oedd peidio â galw Cadeirydd y Pwyllgor Deddfwriaeth, Cyfiawnder a'r Cyfansoddiad i gyfrannu cyn cynrychiolwyr y pleidiau. Felly, dwi'n galw'r Cadeirydd nawr, ac fe ddof i at Blaid Cymru nesaf. Huw Irranca-Davies.
English: Thank you very much, Llywydd. We considered these regulations at our meeting yesterday, and laid our report immediately afterwards to inform this afternoon's debate. I thank the committee's legal advisers for turning around their analysis so swiftly.
Welsh: Diolch yn fawr iawn, Llywydd. Fe wnaethom drafod y rheoliadau hyn yn ein cyfarfod ddoe, a gosod ein hadroddiad yn union wedi hynny er mwyn llywio'r drafodaeth y prynhawn yma. Diolch i gynghorwyr cyfreithiol y pwyllgor am wneud eu dadansoddiad mor gyflym - yn gyflym iawn.
English: I also thank my committee colleagues for their diligent scrutiny. We've noted what will now be familiar points in relation to the instrument's potential interference with human rights and the lack of formal consultation. We also noticed that there was no equality impact assessment for the regulations, and acknowledged the reasoning for this, as set out in the explanatory memorandum. I acknowledge the further information on these matters that the Welsh Government has now provided in its response to our report. In addition to our more common reporting points, we noted that the explanatory memorandum refers to taking scientific advice into account and, in particular, advice from SAGE on the importance of acting early. In our report, we highlighted that that the explanatory memorandum does not, however, contain any specific reference to the evidence on which the Welsh Government relies when making provision under this instrument. We therefore asked the Welsh Government to set out two additional things. First, we asked the Welsh Government to set out the evidence that shows that requiring certain settings to check evidence of vaccination, prior coronavirus infection or a recent negative test result will 'slow down a growing epidemic'. Secondly, we asked how the Welsh Government will monitor the effectiveness of requiring certain settings to carry out these checks.
Welsh: Rwyf i hefyd yn diolch i fy nghyd-Aelodau yn y pwyllgor am eu gwaith craffu diwyd. Rydym ni wedi nodi yr hyn a fydd yn bwyntiau cyfarwydd erbyn hyn mewn cysylltiad ag ymyrraeth bosibl yr offeryn ar hawliau dynol a'r diffyg ymgynghori ffurfiol. Fe wnaethom ni sylwi hefyd nad oedd asesiad o'r effaith ar gydraddoldeb ar gyfer y rheoliadau, a chydnabod y sail resymegol dros hyn, fel y nodir yn y memorandwm esboniadol. Rwy'n cydnabod yr wybodaeth bellach am y materion hyn y mae Llywodraeth Cymru wedi ei darparu erbyn hyn yn ei hymateb i'n hadroddiad. Yn ogystal â'n pwyntiau adrodd mwy cyffredin, fe wnaethom ni nodi bod y memorandwm esboniadol yn cyfeirio at ystyried cyngor gwyddonol ac, yn benodol, cyngor gan SAGE ar bwysigrwydd gweithredu'n gynnar. Yn ein hadroddiad, fe wnaethom ni dynnu sylw at y ffaith nad yw'r memorandwm esboniadol, fodd bynnag, yn cynnwys unrhyw gyfeiriad penodol at y dystiolaeth y mae Llywodraeth Cymru yn dibynnu arni wrth wneud darpariaeth o dan yr offeryn hwn. Felly, fe wnaethom ni ofyn i Lywodraeth Cymru nodi dau beth ychwanegol. Yn gyntaf, fe wnaethom ni ofyn i Lywodraeth Cymru nodi'r dystiolaeth sy'n dangos y bydd ei gwneud yn ofynnol i rai lleoliadau wirio tystiolaeth o frechu, haint coronafeirws blaenorol neu ganlyniad prawf negyddol diweddar yn 'arafu epidemig sy'n tyfu'. Yn ail, fe wnaethom ni ofyn sut y bydd Llywodraeth Cymru yn monitro effeithiolrwydd ei gwneud yn ofynnol i rai lleoliadau gynnal y gwiriadau hyn.
English: I note and welcome the response we have received from the Welsh Government on these points. While we appreciate the overall context within which these changes to the law are drafted, I remind the Welsh Government respectfully that the information provided to my committee on request should have been included in the original explanatory memorandum for the benefit of all Members of the Senedd and members of the public. Therefore, I would ask the Welsh Government to reflect on this to improve the level of information in all future explanatory memoranda. Thank you very much, Llywydd.
Welsh: Rwyf yn nodi ac yn croesawu'r ymateb yr ydym bellach wedi'i gael gan Lywodraeth Cymru i'r pwyntiau hyn. Er ein bod yn gwerthfawrogi'r cyd-destun cyffredinol y mae'r newidiadau hyn yn y gyfraith wedi'u drafftio ynddynt, rwy'n atgoffa Llywodraeth Cymru, yn barchus, y dylai'r wybodaeth a ddarparwyd i fy mhwyllgor, yn ôl y cais, fod wedi cael ei chynnwys yn y memorandwm esboniadol gwreiddiol, er budd holl Aelodau'r Senedd a'r cyhoedd. Felly, gofynnaf i Lywodraeth Cymru fyfyrio ar hyn i wella lefel yr wybodaeth ym mhob memorandwm esboniadol yn y dyfodol. Diolch yn fawr, Llywydd.
English: Llywydd, we have given these regulations the careful consideration they deserve and, in coming to the conclusion that they have to be rejected as they are, I emphasise that we are still willing to look at the evidence, to read detailed action plans and guidance. But, given that we don't have those today, we are voting the way that we believe is right in the hope that a more robust proposal based on evidence could be put forward.
Welsh: Llywydd, rydyn ni wedi rhoi i'r rheoliadau yma yr ystyriaeth ddwys a gofalus maen nhw'n ei haeddu ac, wrth ddod i'r casgliad bod rhaid eu gwrthod nhw fel ag y maen nhw, dwi'n pwysleisio ein bod ni yn dal yn barod i edrych ar y dystiolaeth, i ddarllen y cynlluniau a chanllawiau gweithredu manwl. Ond, a ninnau heb y rheini o'n blaenau ni rŵan, rydyn ni'n pleidleisio yn y ffordd rydyn ni'n credu sy'n iawn, ac yn y gobaith y gall cynllun mwy cadarn wedi ei seilio ar dystiolaeth gael ei roi yn ei le.
English: I think we have plenty of evidence of the need to take this measure. Public Health Wales has all the evidence you might need from people who went to music festivals over the summer and the numbers who returned with COVID. We know that, when young people congregate together, that is when the spread of infection occurs. And one of the really disturbing things is that, although we've got 564 per 100,000 infected in Cardiff in the general population, young people have infection rates that are twice that. And guess who goes to nightclubs; young people, in the main. So, if I want to catch COVID, there's no shortage of opportunities. I've got thousands of students milling around, going to all these three university campuses and partying on a nightly basis, and no doubt they are spreading COVID as we speak. So, what we need to do is to be realistic about what we can do to encourage young people to take this seriously. There was a 15-year-old last week, in Portsmouth, who died of COVID four days after she got it, and she was a healthy young woman who did lots of sport. So, I know it's a rarer occurrence than in the older population, but COVID is a very nasty disease and you can't say that you won't have a poor outcome. So, let's try to prevent people catching it in the first place. I don't understand why a nightclub wouldn't want to screen their customers, to make sure that their venue is not being used as a super-spreading event, which would cause them to have to close down while they were doing a deep clean.
Welsh: Rwy'n credu bod gennym ni ddigon o dystiolaeth o'r angen i gymryd y mesur hwn. Mae gan Iechyd Cyhoeddus Cymru yr holl dystiolaeth y gallai fod ei hangen arnoch gan bobl a aeth i wyliau cerddoriaeth dros yr haf a'r niferoedd a ddychwelodd gyda COVID. Rydym ni'n gwybod, pan fydd pobl ifanc yn ymgynnull gyda'i gilydd, mai dyna pryd y mae'r haint yn lledaenu. Ac un o'r pethau sy'n peri pryder gwirioneddol yw, er bod gennym ni 564 fesul 100,000 wedi eu heintio yng Nghaerdydd yn y boblogaeth gyffredinol, fod gan bobl ifanc gyfraddau heintio sydd ddwywaith hynny. A dyfalwch bwy sy'n mynd i glybiau nos; pobl ifanc, ar y cyfan. Felly, os wyf i eisiau dal COVID, nid oes prinder cyfleoedd. Mae gen i filoedd o fyfyrwyr yn mynd o gwmpas, yn mynd i'r tri champws prifysgol hyn ac yn partio bob nos, ac mae'n siŵr eu bod nhw'n lledaenu COVID wrth i ni siarad. Felly, yr hyn y mae angen i ni ei wneud yw bod yn realistig ynghylch yr hyn y gallwn ni ei wneud i annog pobl ifanc i gymryd hyn o ddifrif. Roedd rhywun 15 oed yr wythnos diwethaf, yn Portsmouth, a fu farw o COVID bedwar diwrnod ar ôl iddi ei gael, ac roedd hi'n fenyw ifanc iach a oedd yn gwneud llawer o chwaraeon. Felly, rwy'n gwybod ei fod yn ddigwyddiad mwy prin nag yn y boblogaeth hŷn, ond mae COVID yn glefyd cas iawn ac ni allwch chi ddweud na fyddwch chi'n cael canlyniad gwael. Felly, gadewch i ni geisio atal pobl rhag ei ddal yn y lle cyntaf. Nid wyf i'n deall pam na fyddai clwb nos yn dymuno sgrinio eu cwsmeriaid, er mwyn sicrhau nad yw eu lleoliad yn cael ei ddefnyddio fel digwyddiad lledaenu enfawr, a fyddai'n peri iddyn nhw orfod cau wrth iddyn nhw wneud gwaith glanhau dwfn.
English: Thank you, Jenny. I think what the nightclub industry would say is that it's the length of time it takes to process people through. And there have been examples where, by the time that people are processed to get through, then it's the end of the evening. I'm not somebody who attends nightclubs very often these days, but that's what the industry are saying in that regard, Jenny, and that's what we've seen with regard to the issues in Scotland.
Welsh: Diolch, Jenny. Rwy'n credu mai'r hyn y byddai'r diwydiant clybiau nos yn ei ddweud yw ei bod yn ymwneud â'r amser y mae'n ei gymryd i brosesu pobl. A bu enghreifftiau lle, erbyn i bobl gael eu prosesu i fynd drwodd, yna mae'n ddiwedd y noson. Nid wyf i'n rhywun sy'n mynychu clybiau nos yn aml iawn y dyddiau hyn, ond dyna y mae'r diwydiant yn ei ddweud yn hynny o beth, Jenny, a dyna'r hyn yr ydym ni wedi ei weld o ran y materion yn yr Alban.
English: Thank you, Russell. I don't buy that argument, because they're going to have to screen these young people to make sure that they're above the age for drinking alcohol in any case; otherwise, they're going to be non-compliant with the law in other respects. So, they are going to have to do their checks in any case, and they can do it all in one shot with the COVID pass, which shows you what the date of birth is, and therefore, it doesn't in fact increase the procedure required, it just simplifies it. So, I also think we have to really understand just how much pressure our emergency services are under, because demand for emergency services is now back to where it was before COVID, and on top of that, we've got all the doctors and nurses who are exhausted after 18 months of having to deal with an unprecedented pandemic, and they're having to screen everybody who turns up in an emergency, to make sure that they're not bringing COVID into the hospital, so they are under massive pressure. Why wouldn't want we to be responsibly trying to ensure that we're not giving them an even bigger task than they've got already? I just think that it absolutely is something that we need to do, and I'm really not buying the Plaid argument that we don't know enough. I really do think that there may be some holes in the way that the lateral flow tests are going to be done, and maybe PCR tests would be more secure, but that is not a reason for not saying we need to have COVID passes before we go to these events.
Welsh: Diolch, Russell. Nid wyf i'n cytuno â'r ddadl yna, oherwydd bydd yn rhaid iddyn nhw sgrinio'r bobl ifanc hyn i sicrhau eu bod nhw'n hŷn na'r oedran ar gyfer yfed alcohol beth bynnag; fel arall, ni fyddan nhw'n cydymffurfio â'r gyfraith mewn ffyrdd eraill. Felly, bydd yn rhaid iddyn nhw wneud eu gwiriadau beth bynnag, a gallan nhw wneud y cyfan yr un pryd gyda'r pàs COVID, sy'n dangos i chi beth yw'r dyddiad geni, ac felly, nid yw'n cynyddu'r weithdrefn sydd ei hangen mewn gwirionedd, mae'n ei symleiddio. Felly, rwy'n credu hefyd fod yn rhaid i ni ddeall yn iawn faint yn union o bwysau sydd ar ein gwasanaethau brys, gan fod y galw am wasanaethau brys yn ôl i'r man lle yr oedd cyn COVID erbyn hyn, ac ar ben hynny, mae gennym ni'r holl feddygon a nyrsys sydd wedi blino'n lân ar ôl 18 mis o orfod ymdrin â phandemig digynsail, ac maen nhw'n gorfod sgrinio pawb sy'n troi i fyny mewn argyfwng, i wneud yn siŵr nad ydyn nhw'n dod â COVID i mewn i'r ysbyty, felly maen nhw o dan bwysau aruthrol. Pam na fyddem ni eisiau bod yn gyfrifol am geisio sicrhau nad ydym ni'n rhoi tasg hyd yn oed yn fwy iddyn nhw nag sydd ganddyn nhw eisoes? Rwy'n credu yn llwyr ei bod yn rhywbeth y mae angen i ni ei wneud, ac nid wyf i mewn gwirionedd yn cytuno â dadl Plaid nad ydym ni'n gwybod digon. Rwy'n credu yn wirioneddol y gallai fod rhai tyllau yn y ffordd y bydd y profion llif ochrol yn cael eu cynnal, ac efallai y byddai profion PCR yn fwy diogel, ond nid yw hynny'n rheswm dros beidio â dweud bod angen i ni gael pasys COVID cyn i ni fynd i'r digwyddiadau hyn.
English: Thank you for taking an intervention. I just want to say in this intervention: I agree with everything pretty much that you've said. And that is where this falls down; we're not talking about the principles of what you have been portraying. I have children myself at university; I want to make sure that they're safe. Our argument today is that these particular regulations and the proposal by Welsh Government in this particular way to do it isn't, in our view, the way to do it in terms of the evidence in front of us.
Welsh: Diolch i chi am gymryd ymyriad. Hoffwn i ddweud yn yr ymyriad hwn: rwy'n cytuno â phopeth yr ydych chi wedi ei ddweud fwy neu lai. A dyna lle mae hyn yn methu; nid ydym yn sôn am egwyddorion yr hyn yr ydych chi wedi bod yn eu cyfleu. Mae gen i blant fy hun yn y brifysgol; rwyf i'n awyddus i wneud yn siŵr eu bod nhw'n ddiogel. Ein dadl ni heddiw yw nad y rheoliadau penodol hyn a'r cynnig gan Lywodraeth Cymru yn y ffordd benodol hon o'i wneud, yn ein barn ni, yw'r ffordd o'i wneud o ran y dystiolaeth sydd o'n blaenau.
English: Well, I'm really surprised that Plaid's not taking the precautionary approach, because there's nothing stopping us passing the procedures today and then amending them if we think there's going to be widespread abuse of the regulations. I think we just have to bite the bullet now, because the universities are all starting up, and this is one of the places where it really is going to create a worse problem. We know that COVID likes winter, and the winter is nearly upon us. I don't think this is about creating a two-tier society; I just don't think there's any evidence of that. Practically everybody in the over 40s and in the vulnerable groups have all been vaccinated. We're talking about rates in the high 80s, if not 90s; it's young people who think that somehow, they are going to be able to skip getting vaccinated because they're not the ones who are going to die of it. Well, that isn't necessarily the case. And I just simply want to say lastly, that in France, our near neighbour in France, you can't even go for a cup of coffee on the pavement unless you show your COVID pass, and frankly, I don't think that society has ground to a halt as a result of that.
Welsh: Wel, rwy'n synnu'n fawr nad yw Plaid yn dilyn y dull gweithredu rhagofalus, oherwydd nid oes dim yn ein hatal rhag pasio'r gweithdrefnau heddiw ac yna eu diwygio os byddwn yn credu y bydd y rheoliadau'n cael eu cam-ddefnyddio yn eang. Rwy'n credu bod yn rhaid i ni fynd amdani yn awr, oherwydd mae'r prifysgolion i gyd yn dechrau, a dyma un o'r mannau lle y bydd yn creu problem waeth. Rydym ni'n gwybod bod COVID yn hoffi'r gaeaf, ac mae'r gaeaf bron arnom. Nid wyf i'n credu bod hyn yn ymwneud â chreu cymdeithas ddwy haen; Nid wyf i'n credu bod unrhyw dystiolaeth o hynny. Mae pawb dros 40 oed ac yn y grwpiau agored i niwed fwy neu lai i gyd wedi eu brechu. Rydym yn sôn am gyfraddau yn yr 80au uchel, os nad y 90au; pobl ifanc sy'n meddwl eu bod, rywsut, yn mynd i allu anwybyddu cael eu brechu oherwydd nad nhw yw'r rhai sy'n mynd i farw ohono. Wel, nid yw hynny'n wir o reidrwydd. Ac yn olaf, hoffwn i ddweud yn Ffrainc, ein cymydog agos yn Ffrainc, ni allwch chi hyd yn oed fynd am baned o goffi ar y palmant oni bai eich bod yn dangos eich pàs COVID, ac a dweud y gwir, nid wyf i'n credu bod cymdeithas wedi sefyll yn ei unfan o ganlyniad i hynny.
English: Thank you very much. I have a series of questions here, Llywydd, not a speech. The committee hasn't discussed this issue amongst ourselves, and I'd like to emphasise that. This is an issue that will be of great interest, clearly, to many different cultural and sporting groups, so I'd like to ask the Minister, when she responds to the debate, to outline the rationale for introducing these passes, please. Does the Government want to do this to increase vaccination rates or to control the spread of the virus? I'd like to hear what additional support will be provided to businesses that are affected by this attempt to achieve a public health objective. I'd also like to hear about what arrangements will be made to ensure that there won't be issues with the introduction of the passes as has happened in Scotland. And finally, I'd like to hear in the response to this debate what has been learned from the test events held earlier on in the year, as no mention is made of that in the TAC advice nor in the explanatory memorandum. But just a short list of questions there, not a stance from the committee.
Welsh: Diolch, Llywydd. Cyfres o gwestiynau ffeithiol sydd gen i yn unig fan hyn, Llywydd, nid araith. Dydy'r pwyllgor heb drafod y mater hwn ymhlith ein gilydd, a buaswn i eisiau pwysleisio hynny. Mae hyn yn faes, yn amlwg, fydd o ddiddordeb mawr i nifer o sefydliadau diwylliannol a chwaraeon. Hoffwn ofyn i'r Gweinidog pan fydd yn ymateb i'r ddadl yma i amlinellu'r cymhelliant dros gyflwyno'r pasys, os gwelwch yn dda - hynny ydy, ydy'r Llywodraeth eisiau gwneud hyn er mwyn cynyddu cyfraddau brechu neu reoli lledaeniad y feirws? Buaswn i'n hoffi clywed pa gymorth ychwanegol byddai'n cael ei ddarparu i fusnesau a fydd yn cael eu heffeithio gan yr ymgais yma i gyflawni amcan iechyd cyhoeddus. Buaswn i o blaid hefyd clywed pa drefniadau fydd yn cael eu gwneud i sicrhau na fydd problemau gyda chyflwyno'r pasys fel sydd wedi bod yn yr Alban. Ac yn olaf, hoffwn i glywed, pan fydd yn ymateb i'r ddadl, plîs, beth sydd wedi cael ei ddysgu o'r digwyddiadau prawf yn gynharach yn y flwyddyn, gan nad oes sôn am hynny yn y cyngor TAC na'r memorandwm esboniadol? Ond jest cyfres o gwestiynau, nid safbwynt, yn amlwg, ydy hyn o ran y pwyllgor.
English: I should say that our committee's not debated these matters, so I don't understand how the Chair can speak as the Chair of the committee. But the debate we're having today goes to the heart of what a democracy is and the role of a Parliament in debating these matters. I do wish that, as a Parliament, we had more time this afternoon to debate this matter. I think this is a matter that demands more time and attention than we have available to us.
Welsh: Dylwn i ddweud nad yw ein pwyllgor ni wedi trafod y materion hyn, felly nid wyf i'n deall sut y gall y Cadeirydd siarad fel Cadeirydd y pwyllgor. Ond mae'r ddadl yr ydym ni'n ei chael heddiw yn mynd at wraidd yr hyn yw democratiaeth a swyddogaeth Senedd wrth drafod y materion hyn. Byddai yn dda gen i pe byddem ni, fel Senedd, wedi cael mwy o amser y prynhawn yma i drafod y mater hwn. Rwy'n credu bod hwn yn fater sy'n gofyn am fwy o amser a sylw nag sydd ar gael i ni.
English: Can I just confirm I'm perfectly happy to extend the time available to Members if more Members wish to speak?
Welsh: A gaf i gadarnhau fy mod i'n berffaith hapus i ymestyn yr amser sydd ar gael i'r Aelodau os bydd mwy o Aelodau yn dymuno siarad?
English: Are you taking the intervention? Are you taking the intervention, or - ?
Welsh: A ydych chi'n cymryd yr ymyriad? A ydych chi'n cymryd yr ymyriad, neu - ?
English: I just want you to clarify: what is this capital investment that people would need to make? All they might need is an extra person on the door. I don't regard that as capital investment.
Welsh: Dim ond eisiau i chi egluro ydw i: beth yw'r buddsoddiad cyfalaf hwn y byddai angen i bobl ei wneud? Y cyfan y gallai fod ei angen arnyn nhw yw person ychwanegol wrth y drws. Nid wyf i'n ystyried hynny yn fuddsoddiad cyfalaf.
English: But where have you got any evidence that you need one extra person on the door? This is all very vague. At the end of the day, we all know that it is not safe to keep people queuing in very close proximity, so there will be capital investment needed. There are legitimate concerns by our businesses that these regulations may directly lead to potential confrontation between security and other venue staff. Our nightclubs are already suffering from security staff shortages and fear they may not be able to find the additional staff required to safely administer the vaccine passport system, raising yet further concerns over the implementation of exemption and protection of staff. Minister, with one prominent north Wales businessman calling for a new law to protect retail and hospitality workers from abusive customers, what steps are you taking? Are you fully understanding what you're expecting our businesses now to prepare for? I would ask all Members, and certainly the Member, not to support this going forward. I really do believe that this is a step too far. Diolch.
Welsh: Ond ble mae gennych chi unrhyw dystiolaeth bod angen un person ychwanegol wrth y drws? Mae hyn i gyd yn amwys iawn. Yn y pen draw, rydym ni i gyd yn gwybod nad yw'n ddiogel cadw pobl yn ciwio yn agos iawn at ei gilydd, felly bydd angen buddsoddiad cyfalaf. Mae pryderon dilys gan ein busnesau y gallai'r rheoliadau hyn arwain yn uniongyrchol at wrthdaro posibl rhwng staff diogelwch a staff eraill lleoliadau. Mae ein clybiau nos eisoes yn dioddef o brinder staff diogelwch ac yn ofni efallai na fyddan nhw'n gallu dod o hyd i'r staff ychwanegol sydd eu hangen i weinyddu'r system pasbortau brechlyn yn ddiogel, gan godi pryderon pellach ynghylch gweithredu'r broses o eithrio a diogelu staff. Gweinidog, gydag un dyn busnes blaenllaw yng ngogledd Cymru yn galw am gyfraith newydd i amddiffyn gweithwyr manwerthu a lletygarwch rhag cwsmeriaid sy'n eu cam-drin, pa gamau ydych chi'n eu cymryd? Ydych chi'n deall yn iawn yr hyn yr ydych chi'n disgwyl i'n busnesau baratoi ar ei gyfer nawr? Byddwn i'n gofyn i bob Aelod, ac yn sicr yr Aelod, beidio â chefnogi hyn i symud ymlaen. Rwyf i wir yn credu bod hwn yn gam yn rhy bell. Diolch.